ስፖርት የአብሮነትና አጋርነት መገለጫ ነው !!
ስፖርት ከአካላዊ እንቅስቃሴና ከመዝናኛነት ባለፈ ማህበራዊ ግዴታን በመወጣት ረገድ ትልቅ ፋይዳ እንዳለው በተለያዩ አጋጣሚዎች ታይቷል፡፡ በተለይም ዓለም በኮሮና ቫይረስ(ኮቪድ 19) ምክኒያት ጭንቅ ውስጥ በገባችበት በዚህ ወቅት ስፖርትና የስፖርቱ ማህበረሰብ ማህበራዊ ግዴታን በመወጣት ረገድ ትልቅ ስራ እየሰራ ይገኛል።ስፖርት የአብሮነትና አጋርነት መገለጫ የመሆኑን “ሃቂቃ” ባለፉት አምስት ወራት በዘርፉ የተከናወኑ ሰብዓዊ ድጋፎች በቂ ማስረጃ ተደርገውም ይነሳሉ። በሀገራችንም በተመሳሳይ በስፖርቱ ዘርፍ ማህበራዊ ኃላፊነቱን ከመወጣት አኳያ ሰፊ እንቅስቃሴ እንደሚደረግ መናገር ይቻላል። በዘመነ ኮሮና በስፖርቱ ዘርፍ በኩል ማህበራዊ ኃላፊነትን ለመወጣት ሲደረግ የነበረውን ርብርብ ዘወር ብሎ መመልከቱ ለዚህ እማኝ ይሆናል።በሀገራችን ኮሮናን ለመከላከል ሲደረግና እየተደረገ ባለው ርብርብ የስፖርት ዘርፍም በዚህ እንቅስቃሴ ቀዳሚ ተሰላፊ ነበር። የስፖርት አመራሮች፣ የስፖርት ማህበራት፣ ስፖርተኞች፣ አሰልጣኞች እንዲሁም ደጋፊዎቻቸው፤ መልእክት በማስተላለፍ፣ በየቤታቸው ላሉ ዜጎች የአካል ብቃት እንቅስቃሴ በማሰራት፣ የገንዘብ ድጋፍ በማድረግ፣ የምግብና ሌሎች መገልገያዎችን በመለገስ እንዲሁም በሌሎች ተግባራት ላይ እየተንቀሳቀሱ ነው። ዘርፉን የሚመራው የኢፌዴሪ ስፖርት ኮሚሽንም ይህን እንቅስቃሴ በማስተባበር እንዲሁም እንደ አንድ ባለድርሻ አካል በሚጠበቅበት ሁሉ የራሱን ድርሻ በመወጣት ረገድ የነበረው ሚና ደግሞ ግዙፍ ነበር። ኮሚሽኑ ወገናዊነቱን ለመወጣት እየሄደ ያለባቸው ርቀቶች ደግሞ የበለጠ እንዲመሰገንና እንዲደነቅ ያደረገ መሆኑ የተለያዩ አካላት እያነሱ ይገኛሉ። በጠቅላይ ሚኒስቴር ዶክተር አብይ አህመድን በመጋቢት መጨረሻ “ማዕድ ማጋራት” ሲሉ በሰየሙት የድጋፍ መርሃ ግብር የኢ.ፌ.ዴ.ሪ ስፖርት ኮሚሽን ከተለያዩ አካላት ጋር በመቀናጀት የጀመረው ተግባር በግንባር ቀደምነት ይጠቀሳል። በስፖርት ኮሚሽኑ አስተባባሪነት
ሚያዝያ 17 ቀን
2012 ዓ.ም በአዲስ
አበባ ስታዲየም በይፋ
የተጀመረው “ማዕድ ማጋራት”
መርሃ ግብሩ ስፖርት
የአብሮነትና የአጋርነት መገለጫ
መሆኑን በተጨባጭ ያሳየ
ተግባር እንደሆነ ብዙዎች መስክረውለታል።የስፖርቱን ዘርፍ ወገናዊነት የሚንፀባረቅበት ማህበራዊ ኡደት እንደሆነ በመርሃ ግብሩ 300 የጎዳና ተዳዳሪዎችን ለአንድ ወር ያህል በመመገብ ባከናወነው ተግባር አስመስክሯል።ስፖርት ኮሚሽኑ የተለያዩ የስፖርት ተቋማቱና አጋር ድርጅቶችን አስተባብሮ ለአንድ ወር ያህል ሲያከናውነው የነበረው የምገባ መርሃ ግብር ባሳለፍነው እሁድ ተጠናቋል።የስፖርቱ ማኅበረሰብ በዘመነ ኮሮና ህዝባዊነቱን በተጠናከረ መልኩ ያሳየ መሆኑን የመጀመሪያው ዙር የተጠናቀቀው የምገባ መርሃ ግብር አስረጂ ይሆናል። የኢ.ፌ.ዴ.ሪ ስፖርት ኮሚሽን ግን «ስፖርት የአብሮነትና የአጋርነት መገለጫ እንደመሆኑ ማህበራዊ ኃላፊነት የመወጣቱ ተልዕኮ የሚቋጭ ሳይሆን በአዲስ ምዕራፍ የሚጀመር ነው »ሲል ሁለተኛውን ዙር የምገባ መርሃ ግብር መጀመሩን አስታውቋል። በስፖርት ኮሚሽን ፊት አውራሪነት፣ የኢትዮጵያ አትሌቲክስ ፌዴሬሽን፣ የኢትዮጵያ እግር ኳስ ፌዴሬሽን ከቢጂ አይ ኢትዮጵያ ጋር በመተባበር 300 ጎዳና ተዳዳሪዎችን ለአንድ ወር ያህል በምገባ መርሃ ግብሩ ተጠቃሚ ማድረጉን አስታውሷል።የስፖርት ቤተሰቡ ወገናዊነት በተግባር የሚያሳየውን መርሃ ግብር በመሆኑ ኮሚሽኑ ሁለተኛ ወር ለማስቀጠል ሌሎች አጋዥ አካላትን በማስተባበር እንዲሁም ድጋፎችን ማሰባሰብ በመቻሉ መርሃ ግብሩ ለቀጣይ አንድ ወርም ተጠናክሮ ሊቀጥል መቻሉ ተነግሯል። በስፖርት ኮሚሽኑ ፊት አውራሪነት ተግባራዊ የተደረገው የምገባ መርሃ ግብር በሁለተኛ ዙር ላይ የኢትዮጵያ ፀረ አበረታች ቅመሞች ጽ/ቤት፣ ወጋገን ባንክ እንዱሁም አቶ አብነት ገብረ መስቀል አጋርነታቸውን ያሳዩበት ሆኗል። ግንቦት 15 ቀን 2012 ዓ.ም አቶ ኤሊያስ ሽኩር የኢ.ፌ.ዴ.ሪ ስፖርት ኮሚሽን ኮሚሽነር፣ የብሔራዊ ድጋፍ አሰባሳቢ ንዑስ ኮሚቴ ሰብሳቢ አምባሳደር ምስጋው አረጋ እና ሌሎች እንግዶች በተገኙበት በአዲስ አበባ ስታዲየም ተጀምሯል። ኮሚሽነር አቶ ኤሊያስ
ሽኩር መርሃ ግብሩን
ሲያስጀምሩ፤«የኮሮና ቫይረስን
ለመከላከል እና ለመቆጣጠር
በተወሰዱ እርምጃዎች ስፖርተኛው
እና የስፖርት ቤተሰቡ
ከፍተኛ የሆነ የስነ
ልቦና እና ኢኮኖሚያዊ
ቀውስ አጋጥሟቸዋል ።ችግሮች
ቢያጋጥሙም ስፖርተኛው እና
የስፖርቱ ቤተሰብ በአንድ
በኩል ከአለው ላይ
በመቀነስ ለሌሎች በመደገፍ፤
በሌላ በኩል ሌሎች
አካላትን በማስተባበር ወረርሽኙ
ሊያስከትለው የሚችለውን ማህበራዊ
እና ሰብዓዊ ቀውስ
ለመከላከል ከፍተኛ አስተዋጽኦ
በማድረግ ላይ ይገኛሉ
»ሲሉ ዓለም በኮሮና
ቫይረስ(ኮቪድ 19) ምክኒያት
ጭንቅ ውስጥ በገባችበት
በዚህ ወቅት ስፖርትና
የስፖርቱ ማህበረሰብ ማህበራዊ
ግዴታን በመወጣት በኩል
እያበረከተ መሆኑን ነው
ያስገነዘቡት። አቶ ኤልያስ
በሌላ በኩል «በመዲናችን ኗሪ ለሆኑ 300 ጎዳና ተዳዳሪዎች ለአንድ ወር ያህል በምገባ መርሃ ግብሩ ተጠቃሚ ሲደረግ የነበረበት ሁኔታ መቋረጥ እንደሌለበት በማመን ሁለተኛውን ዙር እንዲጀመር ተደርጓል። በመሆኑም ሁለተኛው ዙር የምገባ ፕሮግራም መንግስት የጎዳና ተዳዳሪዎች በዘላቂነት ህይወታቸውን እንዲመሩ እሲኪያመቻች ድረስ በእኛ ደረጃ ለአንድ ወር የምገባ ፕሮግራሙን ለማራዘም ነው »ያሉት። አምባሳደር ምስጋናው አረጋ በበኩላቸው፤ ወረረሽኙን ለመከላከል ከጅምሩ ጀምሮ ቀጣይነት ባለው የስፖርት ቤተሰቦች እያደረጋችሁት ላለው ድጋፍ ምስጋና ይገባችኋል ብለዋል። በስፖርቱ መስክ የሚገኙ አካላት ለህዝብ ያላቸውን ወገንተኝነት እና ታማኝነት አርዓያነት ያለው ተግባር መሆኑን አመልክተዋል። «ህዝብ ሲኖር ስለሆነ ስፖርት የሚኖረው። ስለዚህ ሁላችንም በአንድ ላይ መቆም የምንችልበት የበለጠ የምንተባበርበት ወቅት በመሆኑ የተጀመሩ ድጋፎች ተጠናክረው ሊቀጥሉ ይገባል» ሲሉ ነበር መልዕክታቸውን ያስተላለፉት። በአጠቃላይ በሀገራችን ኮሮናን
ለመከላከል ሲደረግና እየተደረገ
ባለው ርብርብ የስፖርት
ዘርፍ ከፍተኛ እንቅስቃሴ
በማድረግ ረገድ በግንባር
ቀደምነት ይጠቀሳል።የስፖርት አመራሮች፣
የስፖርት ማህበራት፣ ስፖርተኞች፣
አሰልጣኞች እንዲሁም ደጋፊዎቻቸው፤
መልእክት በማስተላለፍ፣ በየቤታቸው
ላሉ ዜጎች የአካል
ብቃት እንቅስቃሴ በማሰራት፣
የገንዘብ ድጋፍ በማድረግ፣
የምግብና ሌሎች መገልገያዎችን
በመለገስ እንዲሁም በሌሎች
ተግባራት ላይ ሲደረጉ
የነበሩ እንቅስቃሴዎች ይሄንኑ
ይመሰክራሉ።ዘርፉን የሚመራው የኢፌዴሪ
ስፖርት ኮሚሽንም ይህን
እንቅስቃሴ በማስተባበር እንዲሁም
እንደ አንድ ባለድርሻ
አካል በሚጠበቅበት ሁሉ
የራሱን ድርሻ በመወጣት
ላይ ይገኛል።ኮሚሽኑ በእርሱ
አውራሪነት ተግባራዊ ያደረገው
የምገባ መርሃ ግብር
ደግሞ ማህበራዊ ኃላፊነቱን
ለመወጣት እያደረገ ያለውን
አስደማሚ ጥረት መስካሪ
ተግባር ነው። በመርሃ
ግብሩ 300 የጎዳና
ተዳዳሪዎችን ለአንድ ወር
በመመገብ የፈፀመውን ሰብዓዊ
ተግባር ቀጣይነት ይኖረው
ዘንድ፤ ግንቦት 15 ቀን
2012 ዓ.ም ሁለተኛው
ዙር መርሃ ግብር
እንዲጀመር በማድረግ «ስፖርት
የአብሮነትና አጋርነት መገለጫ
ነው !!»የሚለውን
አባባል በተጨባጭ፣ በተግባር……እንዲታይ
አድርጓልና ሌሎችም ከዚህ
ሊማሩ ይገባል ባይነን።አዲስ ዘመን ግንቦት 18/2012ዳንኤል ዘነበ 